PATVIRTINTA

Vilniaus r. Bezdonių darželio

direktoriaus 2020 m. sausio mėn. 10 d.

įsakymu Nr. V - 2

**VILNIAUS R. BEZDONIŲ VAIKŲ DARŽELIO**

**VAIKŲ lankomumo apskaitos ir nelankymo prevencijos**

**tvarkOS APRAŠAS**

**I. Bendrosios nuostatos**

1. Vilniaus r. Bezdonių vaikų darželio vaikų lankomumo apskaitos ir darželio nelankymo prevencijos tvarkos aprašas (toliau Aprašas) reglamentuoja ikimokyklinio ir priešmokyklinio ugdymo mokytojų, tėvų, direktoriaus, kitų darželio pedagogų veiklą gerinant vaikų darželio lankomumą, stiprinant kontrolę ir vykdant nelankymo prevenciją bei tėvų funkcijas.

2. Aprašas nustato vaikų lankomumo darželyje apskaitą ir prevencines poveikio priemones darželio nelankymui mažinti.

3. Aprašo tikslai:

3.1. gerinti vaikų ugdymo kokybę;

3.2. vykdyti vaikų darželio nelankymo prevenciją;

3.3. nustatyti bendrus lankomumo apskaitos kriterijus.

4. Darželyje dirbantys pedagogai ugdymui vadovaujasi Lietuvos Respublikos Švietimo įstatymu, darželio nuostatais, darbo tvarkos taisyklėmis, vaikų ugdymo sutartimi, mokytojų pareigybės aprašymais, direktoriaus įsakymais ir šiuo tvarkos aprašu.

**II. VAIKŲ APSKAITOS ORGANIZAVIMAS IR TVARKYMAS**

5. Vaikai, kurie mokosi pagal ikimokyklinio ir priešmokyklinio ugdymo programas, teisės aktų nustatyta tvarka įrašomi į apskaitą Mokinių registre pagal Mokinių registro nuostatus.

6. Darželyje vaikų apskaitą organizuoja ir tvarko bei Nesimokančių vaikų informacinės sistemos NEMIS duomenis administruoja darželio atsakingas asmuo.

7. Darželis kasmet iki rugsėjo 10 d. Mokinių registre suformuoja vaikų sąrašus su deklaruotos gyvenamosios vietos adresu pagal rugsėjo 1 d. būklę.

8. Atvykus naujam vaikui, informacija Mokinių registre atnaujinama per 3 darbo dienas.

9. Pagal tėvų prašymą vaikui išvykus iš darželio, jo išvykimas įforminamas direktoriaus įsakymu, pažymima Registracijos žurnale ir išregistruojama iš Mokinių registro.

10. Mokytojai fiksuoja vaikų darželio lankomumą grupės dienyne. Vaikui neatvykus į darželį, ir tėvams (globėjams, rūpintojams) nepranešus apie neatvykimo priežastį, tą pačią dieną susisiekiama su tėvais (globėjais, rūpintojais) neatvykimo priežasčiai nustatyti.

11. Darželis, vaikui, kuris per mėnesį be pateisinamos priežasties neatvyko į darželį ir praleido nuo 25 iki 50 proc. ugdymui skirtų valandų, užtikrina reikalingos ugdymosi, švietimo pagalbos teikimą, prevencinių priemonių taikymą (organizuojamas darželio vaiko gerovės komisijos posėdis, aptariamos darželio nelankymo priežastys ir lankomumo perspektyvos).

12. Darželis informuoja Valstybinės vaiko teisių apsaugos įvaikinimo tarnybos Vilniaus apskrities vaiko teisių apsaugos skyrių Vilniaus rajone, jei darželiui kyla įtarimų, kad pažeidžiama vaiko teisė ugdytis ar kitos teisės.

13. Darželis bendradarbiauja (keičiasi informacija) su Vilniaus r. Savivaldybės administracijos Tarpinstitucinio bendradarbiavimo koordinatoriumi, Vaikų apskaitos tvarkytoju, Vilniaus r. Savivaldybės administracijos Švietimo skyriumi, seniūnijomis, vaikų tėvais (globėjais, rūpintojais) aiškinantis vaikų darželio nelankymo priežastis.

**III. VAIKŲ LANKOMUMO APSKAITOS ORGANIZAVIMAS**

14. Vaikas, lankantis darželį privalo laikytis visų ugdymo sutarties sąlygų.

15. Jei vaikas nelankė daugiau kaip du trečdalius minimalios programos įgyvendinimo trukmės, laikomas nedalyvavusiu priešmokyklinio ugdymo programoje.

16. Tėvų pareiga užtikrinti vaiko reguliarų ir punktualų darželio lankymą.

17. Praleistos dienos pateisinamos vaiko tėvų (globėjų, rūpintojų) pateikus pateisinamą raštą. Dienos yra pateisinamos, jei vaikas nelanko ugdymo įstaigos dėl:

17.1. ligos (tėvai pildo lapą - priedas 1);

17.2. tėvų (globėjų, rūpintojų) kasmetinių, nemokamų atostogų ar teisės aktų nustatyta tvarka tėvams (globėjams, rūpintojams) suteiktų papildomų poilsio dienų, pateikus dokumentą iš darbovietės;

17.3 tėvų (globėjų, rūpintojų) darbo pagal kintantį darbo grafiką, pateikus iš darbovietės pažymą arba patvirtintus darbo grafikus iki kito mėnesio 2 d., kuriuose būtų nurodytas nedarbo dienų skaičius;

17.4. tėvų (globėjų, rūpintojų) ligos metu, pateikus tai patvirtinančius dokumentus (prašymą ir nedarbingumo pažymėjimo kopiją);

17.5. motinos nėštumo ir gimdymo atostogų metu, pateikus tai patvirtinančius dokumentus (prašymą ir pažymą apie nėštumo ir gimdymo atostogas);

17.6. mokinių atostogų (jeigu darželį lankantis vaikas turi brolių ar seserų, kurie mokosi bendrojo ugdymo mokykloje), pateikus prašymą ir pažymą iš mokyklos;

17.7. nelaimių šeimoje (artimųjų mirtis ir pan.), ne ilgiau kaip 3 dienas (raštiškai pateikus prašymą darželio vadovui, priedas 2);

17.8. dėl ekstremalių įvykių ar esant 20o C šalčio ir žemesnei oro temperatūrai;

17.8. kai nėra galimybės atvežti vaiką į darželį dėl gamtos sukeltų kliūčių (užpustyti, užtvindyti keliai ir pan.), raštiškai pateikus prašymą darželio vadovui, (priedas 2);

17.9. kai darželis ar grupė uždaroma dėl remonto darbų, karantino, paskelbus epidemiją.

18. Išskirtiniais atvejais, kai atsiranda poreikis vaikui nedalyvauti ugdymo procese ilgiau nei 3 dienas iš eilės turi būti pateiktas raštiškas tėvų (globėjų, rūpintojų) prašymas darželio direktoriui ne vėliau nei prieš 5 darbo dienas.

#### 19. Vaikų tėvai supažindinami su darželio nelankymo prevencijos ir lankomumo

#### apskaitos tvarkos aprašu tėvų susirinkimų metu.

#### 20. Darželio vaikų lankomumo apskaitos ir nelankymo prevencijos tvarkos aprašas skelbiamas darželio interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Vilniaus r. Bezdonių vaikų darželio

Vaiko gerovės komisijos posėdyje

2020 - 01 - 10 protokolo Nr. 1

Bezdonių vaikų darželio vaikų lankomumo

apskaitos ir darželio nelankymo prevencijos

tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė

Vilniaus r. Bezdonių vaikų darželio

..................................grupės mokytojai

*Grupės pavadinimas*

**PRALEISTŲ DIENŲ PATEISINIMAS**

20..... m. ................ mėn. ..... d.

\_\_\_\_\_\_\_\_\_\_\_\_\_\_\_\_\_\_\_\_grupės vaikas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Grupės pavadinimas (vardas, pavardė)*

nuo 20\_\_\_\_ m. \_\_\_\_\_\_\_\_\_\_\_\_mėn. \_\_\_\_\_d. iki 20\_\_\_\_ m. \_\_\_\_\_\_\_\_\_\_\_\_mėn.\_\_\_\_ d. nedalyvavo ugdymo procese dėl ligos, medicininės reabilitacijos ar sanatorinio gydymo.

*(tinkamą pabraukti)*

Gydytojo (-ų) rekomendacijos dėl krūvio fizinio ugdymo veiklose:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad pateikta informacija yra teisinga.

Tėvas / mama / globėjas / rūpintojas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pabraukti) (parašas) (vardas, pavardė)*

Bezdonių vaikų darželio vaikų lankomumo

apskaitos ir darželio nelankymo prevencijos

tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė

Vilniaus r. Bezdonių vaikų darželio

..................................grupės mokytojai

*Grupės pavadinimas*

**PRALEISTŲ DIENŲ PATEISINIMAS**

20..... m. ................ mėn. ..... d.

\_\_\_\_\_\_\_\_\_\_\_\_\_\_\_\_\_\_ grupės vaikas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Grupės pavadinimas (vardas, pavardė)*

20\_\_\_ m.\_\_\_\_\_\_\_\_\_\_\_\_ mėn. \_\_ d. nedalyvavo \_\_\_\_\_\_\_ ugdymo procese.

Nedalyvavimo priežastis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad pateikta informacija yra teisinga.

Tėvas / mama / globėjas / rūpintojas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pabraukti) (parašas) (vardas, pavardė)*